Ware Christene: ...en ons gemaak het KONINGS EN PRIESTERS vir sy God en Vader...
Vrydag, 19 Julie 2013
(Openb. 1:6) en ons gemaak het konings en priesters vir sy God en Vader, aan Hom die heerlikheid en die krag tot in alle ewigheid! Amen.
In hierdie blogpost gaan ons kyk na wat die konteks was van hierdie verklaring. Is ons nou al "konings en priesters vir God"?, of verwys dit na iets in die toekoms? ========================================================================
In die boek van Openbaring word dit vir ons goed verduidelik, en "konings en priesters" verwys veral daarna "dat ons saam met Hom sal regeer": -(Openb. 5:10) en het ons konings en priesters vir onse God gemaak, en ons sal as konings op die aarde heers.
Die vraag is nou, of hierdie woorde bedoel is vir alle gelowiges, en of dit net vir gelowige Jode bedoel is? In die boek van Petrus word dit vir ons goed verduidelik dat hierdie van toepassing is op alle gelowiges: (1Pe 2:9) Maar julle is ‘n uitverkore geslag, ‘n koninklike priesterdom, ‘n heilige volk, ‘n volk as eiendom verkry, om te verkondig die deugde van Hom wat julle uit die duisternis geroep het tot sy wonderbare lig,
(1Pe 2:12) en hou julle lewenswandel onder die heidene skoon..." DIE HEILIGE VOLK, DIE GELOWIGES, MOET AG GEE OP DIE PAD VAN GODSALIGHEID. DIE GELOWIGE IS GEROEP OM VRUG TE DRA EN TE VERTEL VAN DIE HERE. AS ONS DAN WIL VERKLAAR DAT ONS KONINGS EN PRIESTERS GEMAAK IS, DAN MOET ONS OOK DIE NODIGE VRUG DRA. DIE GELOWIGE MOET BEREID WEES OM HOMSELF OP TE GEE VIR DIE HERE IN HIERDIE LEWE, SODAT HY DAARDIE BELOFTES DEELAGTIG KAN RAAK - hy moet die Here gehoorsaam wees en Sy wil soek, Hom as eerste Liefde ken, en volhard in die geloof.
DIE "EVANGELIE VAN VREDE?"(Hand. 10:34) En Petrus het sy mond geopen en gesê: Ek sien waarlik dat God geen aannemer van die persoon is nie,(Hand. 10:35) maar dat in elke nasie die een wat Hom vrees en geregtigheid doen, Hom welgevallig is.(Hand. 10:36) Dit is die woord wat Hy gestuur het aan die kinders van Israel toe Hy die evangelie van vrede verkondig het deur Jesus Christus—Hy is die Here van almal.In hierdie gedeelte maak Petrus dit duidelik dat "evangelie van vrede" die volgende behels:- dat "(1) God geen aannemer van die persoon is nie, maar dat in ELKE NASIE die een WAT HOM VREES en GEREGTIGHEID DOEN, Hom welgevallig is"; -(v.36)(2)"HY IS DIE HERE VAN ALMAL.-Hierdie feit word ook in Ef. 2 goed verduidelik.-Kyk ook Rom 10:12-15 - "(1) Want daar is geen onderskeid tussen Jood en Griek nie; dieselfde (2) Here tog is Here van almal en is ryk oor almal wat Hom aanroep. Want: Elkeen wat die Naam van die Here aanroep, sal gered word. Hoe kan hulle Hom dan aanroep in wie hulle nie geglo het nie? En hoe kan hulle in Hom glo van wie hulle nie gehoor het nie? En hoe kan hulle hoor sonder een wat preek? En hoe kan hulle preek as hulle nie gestuur word nie? Soos geskrywe is: Hoe lieflik is die voete van die wat die evangelie van vrede verkondig, van die wat die evangelie van die goeie verkondig!
Terwyl ons alreeds verklaar dat ons "kinders van die koninkryk" geword het deur ons geloof in Jesus Christus, en daarom 'n koninklike priesterdom, moet ons nie uit die oog verloor dat dit juis beteken dat ons "diensknegte" is van Jesus Christus (" 'n volk as EIENDOM verkry.."). Die wat nie die nodige vrug dra nie, sal uitgewerp word!
Die tema van "konings en priesters", verwys na die toekoms, wanneer ons saam met Hom sal heers soos konings - en is beperk tot die wat deel het aan die "eerste opstanding". - ons regeer nog nie as konings en priesters saam met Jesus Christus nie - ons moet eers deel he aan die eerste opstanding! Die gelowiges wat nie die nodige vrug dra nie, sal nie deel he hieraan nie! Geplaas deur
konings en priesters,
saam met Hom as konings regeer,